EkBass/fiwiki-20250220-pages-articles huggingface dataset:
Kemiitti

Kemiitti on emulsioräjähdysaine, jota voidaan käyttää maanpäälliseen ja maanalaiseen louhintaan. Erilaisia kemiittituotteita on saatavilla patrunoituina pakkauksina sekä erikosvalmisteisesta sekoitus-, panostusajoneuvosta pumpattavana räjähde-emulsiona. Kemiittipatruunoita voidaan käyttää louhinnassa varsinaisena panoksena tai niin sanottuna kevennyspanoksena. Kevennyspanosta käytettäessä patrunoitua kemiittiä panostetaan pieni määrä panostusreiän suulle. Tällä pyritään vähentämään kivien sinkoutumista panostusreiän suulta. Sekoitus-, panostusajoneuvosta pumpattavaa kemiittiä käytetään suurien panostuskenttien panostamiseen. Kemiitti on melko epäherkkä räjähdysaine, joten sen räjäyttämiseen käytetään yleensä pohjapanosta, eli jotain herkempää räjähdysainetta, kuten dynamiittia. Pohjapanos räjäytetään sytytysnallilla, jolloin pohjapanoksen räjähdys räjäyttää myös kemiitin. == Lähteet == Luokka:Räjähdysaineet
Richard Rohr

Richard Rohr (s. 1943 Topeka, Kansas) on yhdysvaltalainen hengellisyydestä kirjoittava kirjailija ja fransiskaanimunkki, joka vaikuttaa Albuquerquessa, New Mexicossa. Hänet vihittiin roomalaiskatolisen kirkon papiksi vuonna 1970. Yhdysvaltain julkinen palvelun televisioverkko PBS on kutsunut Rohria yhdeksi suosituimmista hengellisistä kirjailijoista ja puhujista maailmassa. Rohr perusti Albuquerqueen Center for Action and Contemplation -nimisen meditaation ja osallistuvan toiminnan keskuksen vuonna 1986. Kirjoissaan hän on käsitellyt fransiskaanista hengellisyyttä ja Raamatun kirjoituksia sekä aiheita kristinuskon ulkopuolelta kuten enneagrammia. ==Bibliografia== ===Suomennetut teokset=== * * * *Universaali Kristus. (The Universal Christ: How a Forgotten Reality Can Change Everything We See, Hope For, and Believe, 2019). Suomentanut Bäckvall, Sanna ja Huuhtanen-Somero, Päivi. Helsinki: Basam Books, 2021. ISBN 978-952-37-9200-5. == Lähteet == == Aiheesta muualla == *Center for Action and Contemplation Luokka:Fransiskaanit Luokka:Henkiset opettajat Luokka:Yhdysvaltalaiset tietokirjailijat Luokka:Motivaatiovalmentajat Luokka:Kristilliset mystikot Luokka:Amerikansaksalaiset Luokka:Yhdysvaltalaiset kristilliset kirjailijat Luokka:Vuonna 1943 syntyneet Luokka:Elävät henkilöt
Charles Gonnet

Charles Anthoine Gonnet (3. marraskuuta 1897 Laon – 26. syyskuuta 1985 Lyon) oli ranskalainen kirjailija, runoilija ja olympiamitalisti. Hän osallistui vuoden 1924 Pariisin olympialaisiin, joissa voitti olympiapronssia kirjallisuudessa teoksellaan Vers le Dieu d'Olympie. Hän jakoi pronssisijansa Oliver Gogartyn Ode to the Tailteann Gamesin kanssa. Olympiateos on kadonnut. Gonnet pelasi myös rugbya Ranskan maajoukkueessa 1920–luvulla. Hänen kirjoittamiaan teoksia ovat: * Un avion s'est disparu (1945) * Aloha, le chant des îles (1946) * La Belle de Toulon (1946) * L'envoyé spécial a disparu (1946) * Himalaya (1946) * La nouvelle Helène (1946) * Terreur sur Londres (1946) * Diana a-telle trahi (1952) * Une flamme dans le ciel (1952) ==Lähteet== Luokka:Ranskalaiset olympiamitalistit Luokka:Ranskalaiset runoilijat Luokka:Ranskalaiset kirjailijat Luokka:Vuonna 1897 syntyneet Luokka:Vuonna 1985 kuolleet
Viestijuoksun Suomen-mestaruuskilpailut 1930

Viestijuoksun Suomen-mestaruuskilpailut 1930 järjestettiin 19.–20. heinäkuuta Viipurissa Papulan kentällä. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Helsingin Kisa-Veikot 43,8 Urpo Vahtera Erkki Koponen Väinö Mattila Unto Salminen 2\. Helsingin IFK 44,4 Leo Haupt Bengt Sjöstedt Erik Wilén Erik Åström 3\. Helsingin Toverit 44,7 A. Kuula Toivo Reingoldt Kallio Kotkas Lastikka 4 × 400 m 1\. Helsingin IFK 3.21,2 Bengt Sjöstedt Gösta Jansson Erik Åström Erik Wilén 2\. Helsingin Kisa- Veikot I 3.24,0 Väinö Mattila Harold Ekqvist Niilo Mattila Juho Huhta 3\. Helsingin Kisa-Veikot II 3.31,2 Erkki Koponen Antti Korhonen Martti Jukola Leo Helgas 4 × 800 m 1\. Turun Urheiluliitto 8.02,4 Kaarlo Tuominen Eero Pilpola Arvo Lehtonen Harri Larva 2\. Helsingin IFK 8.04,2 Rolf Helling Aarre Wickström Paavo Mickelson Gösta Jansson 3\. Helsingin Kisa-Veikot 8.08,8 Pentti Aakkula Juho Huhta Harold Ekqvist Leo Helgas 4 × 1 500 m 1\. Helsingin Kisa-Veikot 16.22,3 Svante Malmelin Pentti Aakkula Toivo Loukola Leo Helgas 2\. Jyväskylän Kisa-Toverit 16.29,2 Lasse Ylönen Onni Koskinen Martti Luomanen Armas Kinnunen 3\. Turun Urheiluliitto 16.36,3 Eero Pilpola Heikki Potila Kaarlo Tuominen Arvo Lehtonen ==Lähteet== * * * Luokka:Viestijuoksun Suomen- mestaruuskilpailut Luokka:Viipurin urheilu Luokka:Vuoden 1930 yleisurheilu
Julius Toivola

Julius Toivola (s. 21. lokakuuta 1998 Rovaniemi) on suomalainen pituushyppääjä, joka edustaa Jyväskylän Kenttäurheilijoita. Hänen valmentajansa on Markku Leppänen. Aiemmin häntä ovat valmentaneet Jarkko Toivola, Kari Mastokangas ja Olli Kärki. Toivola on saavuttanut sisäratojen SM-kilpailuissa pronssia pituushypyssä 2020 ja 2022. Kalevan kisoissa hän on sijoittunut parhaimmillaan kuudenneksi 2020 ja 2022. Toivola hyppäsi ulkorataennätyksensä 730 cm (myötätuulessa 735) Lappeenrannassa 5. kesäkuuta 2022. Hallissa hän on hypännyt parhaimmillaan 731 Karlstadissa 12. helmikuuta 2023. == Lähteet == Luokka:Vuonna 1998 syntyneet Luokka:Elävät henkilöt Luokka:Suomalaiset pituushyppääjät
Margaret Stuart

Dorothy Margaret Stuart, syntyjään Browne (1889–1963) oli brittiläinen runoilija, kirjailija ja olympiamitalisti. Hän osallistui vuoden 1924 Pariisin olympialaisiin, joissa sai olympiahopeaa kirjallisuudessa teoksellaan Sword Songs. Olympiateos on kadonnut. Hän jakoi hopeasijansa Josef Petersenin Euryalen kanssa. Stuartin kirjallisuus koostui suurelta osin historiallisista elämäkerroista. Hänen teoksiaan ovat muun muassa Dearest Bess (1955), The Daughters of George III (1939) ja A Book of Cats: Legendary, Literary and Historical (1959). Hän kuului myös englannin kielen ja kirjallisuuden järjestöön English Associationiin vuodesta 1930 lähtien, toimitti järjestön News-Letter -lehteä sekä teki arvosteluja English -lehteen. ==Lähteet== Luokka:Vuonna 1889 syntyneet Luokka:Vuonna 1963 kuolleet Luokka:Brittiläiset runoilijat Luokka:Brittiläiset kirjailijat Luokka:Brittiläiset olympiamitalistit
Oranit

Oranit () on Israelin siirtokunta Palestiinan Länsirannalla Israelin vastaisen rajan tuntumassa. Sen asukasluku oli vuoden 2018 lopussa 8 807\. Oranit sijaitsee Samarian kukkuloiden länsijuurella Petah Tikvasta koilliseen ja Kfar Sabasta kaakkoon. ==Historia== Oranitin ensimmäiset siirtolaiset saapuivat vuonna 1985. Siirtokunta perustettiin yksityiseltä taholta, mutta valtion hyväksynnällä. Israelin siirtokuntia on usein väitetty laittomiksi, koska Geneven neljännen sopimuksen 49. artiklan 6. pykälän mukaan "valtaajavalta ei saa valtaamalleen alueelle karkottaa tai siirtää osaa omasta siviiliväestöstään." Israel kiistää väitteen, koska se ei ole tehnyt sopimuksen mainitsemia karkotuksia tai siirtoja. Oranit sai nimensä heprean mäntyä tarkoittavasta sanasta oren. Vuonna 1990 Oranit sai oman kunnallisvaltuustonsa. ==Väestö== Oranitin asukasluku oli vuoden 2018 lopussa 8 807. Vuonna 2002 vastaava lukema oli 5 190. ==Lähteet== Luokka:Israelin kaupungit Luokka:Israelin siirtokunnat
Efrat

Efrat () on Israelin siirtokunta Palestiinan Länsirannalla lähellä Jerusalemia. Sen asukasluku oli vuoden 2018 lopussa 10 088\. Efrat sijaitsee Gush Etzionin siirtokunta-alueella Jerusalemin eteläpuolella. ==Historia== Efrat perustettiin vuonna 1983. Siirtokunnan perustamisen taustalla vaikutti israelilainen ja yhdysvaltalainen ryhmä. Jälkimmäistä johti aiemmin New Yorkissa toiminut rabbi Shlomo Riskin, josta tuli Efratin rabbi. Toisin kuin useimmilla muilla siirtokunnilla, Efratin uudet asukkaat pääsivät muuttamaan suoraan valmiisiin asuntoihin eikä väliaikaista majoitusta tarvittu. Israelin siirtokuntia on usein väitetty laittomiksi, koska Geneven neljännen sopimuksen 49. artiklan 6. pykälän mukaan "valtaajavalta ei saa valtaamalleen alueelle karkottaa tai siirtää osaa omasta siviiliväestöstään." Israel kiistää väitteen, koska se ei ole tehnyt sopimuksen mainitsemia karkotuksia tai siirtoja. ==Väestö== Efratin asukasluku oli vuoden 2018 lopussa 10 088. Vuonna 2002 vastaava lukema oli 6 810. Efratin asukkaat ovat pääasiassa uskonnollisia sionisteja ja ortodoksijuutalaisia. ==Lähteet== == Aiheesta muualla == Luokka:Israelin kaupungit Luokka:Israelin siirtokunnat
Layla Kaylif

Layla Kaylif on brittiläis-arabiemiirikuntalainen laulaja-lauluntekijä sekä elokuvaohjaaja, -käsikirjoittaja ja -näyttelijä. == Elämä ja ura == Kaylif syntyi Dubaissa brittiläiselle äidille ja arabiemiirikuntalaiselle isälle. Opiskeltuaan American Academy of Dramatic Artsissa hän suoritti oppiarvon arabian kielessä Oxfordin yliopistossa. Tämän jälkeen hän opiskeli kolmen vuoden ajan filosofian tohtoriksi. Tutkinnossaan hän syventyi dubailaisen kirjailija Muhammad al-Murrin novelleihin. === Työ muusikkona === Kaylif sai levytyssopimuksen Ison-Britannian Edeliltä vuonna 1999. Hänen ensimmäinen albuminsa Enough Rope debytoi Top Ten -listoilla useissa Aasian maissa. Vuonna 2004 Kaylifin single ”Shakespeare in Love” pääsi listoille esimerkiksi Libanonissa, Tanskassa, Turkissa, Filippiineillä, Malesiassa ja Singaporessa. Hän on muusikkona tullut tunnetuimmaksi juuri tällä singlellä. Kaylifia onkin pidetty ensimmäisenä kansainvälisen hitin levyttäneenä arabiemiirikuntalaisartistina. Hän on ollut kiinnostunut protestimusiikista ja kritisoinutkin musiikin keinoin terrorismin vastaista sotaa, jonka on katsonut perustuneen pitkitetyn sotimisen oikeuttamiseen pelkojen luomisella arabeita, lähi-itäläisiä ja muslimeita kohtaan. === Työ elokuvaohjaajana === Opiskeltuaan London Film Academyssa Kaylif perusti vuonna 2014 Canopus Films -yhtiön toteuttaakseen omia käsikirjoituksiaan. Vuonna 2015 hän sai 12. Dubain kansainvälisillä elokuvajuhlilla IWC Schaffhausenin palkinnon draamakäsikirjoituksensa The Letter Writer toteuttamista varten. Palkinnon alkuperäinen arvo oli 100 000 Yhdysvaltain dollaria, josta Kaylif sai lopulta vain puolet, koska elokuvan toteuttaminen ei onnistunut kahden vuoden sisällä palkinnon myöntämisestä. Elokuva ilmestyi vuonna 2018. == Lähteet == == Aiheesta muualla == * Luokka:Arabiemiraattilaiset laulajat Luokka:Arabiemiraattilaiset elokuvaohjaajat Luokka:Brittiläiset laulajat Luokka:Brittiläiset elokuvaohjaajat Luokka:Syntymävuosi puuttuu Luokka:Elävät henkilöt
Kupusilli

Kupusilli (Dorosoma cepedianum ) on pohjoisamerikkalainen kupusillien heimon (Dorosomatidae) kalalaji, joka elää niin makeissa kuin murtovesissä. == Koko ja ulkonäkö == Kupusillin pituus on yleensä 20-35 senttimetrin luokkaa ja se tyypillisesti kasvaa kilon painoiseksi. Nuorilla yksilöillä on kidusten takana ruumiin yläosassa tumma täplä, mikä kuitenkin haalistuu kalan kasvaessa. Aikuisena kupusilli on pitkänomainen ja sivusuunnassa litteä. Selkä on tavallisesti väritykseltään hopeisen sininen. Kyljet ovat hopeiset ja vatsa hämäränvalkoinen. Kupusillin pyrstö on selvästi haarautunut. Kalan pää on pyöreä ja edestä tylppä. Kupusillillä ei ole hampaita eikä kyljissään kylkiviivaa. == Levinneisyys ja elinympäristö == Kupusilli on pääasiassa makean veden kala, jonka levinneisyys kattaa Yhdysvaltain itäosat ja ulottuu Kanadaan Suurten järvien ympärillä. Se elää myös etelämmissä vesissä Floridaa ja Meksikoa myöten. Sitä tavataan joissa, tekojärvissä ja järvissä. Se elää kuitenkin myös meressä Chesapeakenlahdella, mistä se nousee keväällä makeaan veteen lisääntymään. Aikuiset kupusillit suosivat syviä vesiä, missä kasvillisuus ei ole tiheää, kun taas nuoret kalat elävät normaalisti matalammassa vedessä. Kupusillin asuttamat järvet ovat enimmäkseen pehmeäpohjaisia ja muta- tai sedimenttivaltaisia. Ihanteellinen elinlämpötila kupusillille on 10–21 celsiusastetta. == Ravinto ja elintavat == Kupusilli on kaikkiruokainen ja syö pääasiassa kasviplanktonia ja eläinplanktonia. Sekä naaraat että koiraat tulevat sukukypsäksi hieman alle 2-vuotiaana. Ne lisääntyvät matalassa vedessä. Keskimäärin kupusilli elää villinä 10 vuotta. ==Kalastus ja käyttö== Kupusilliä pidetään roskakalana, jolla ei juuri ole taloudellista tai virkistyskäyttöä. == Lähteet == Luokka:Kupusillit
Erik Hell

Erik Hell (11. elokuuta 1911 Kalliokoski, Suomi – 11. maaliskuuta 1973 Solna, Ruotsi) oli ruotsalainen näyttelijä. == Filmografia == * Snapphanar (1941) * Himlaspelet (1942) * Rid i natt! (1942) * Det brinner en eld (1943) * Klockan på Rönneberga (1944) * Kungajakt (1944) * Lev farligt (1944) * Den osynliga muren (1944) * Oss tjuvar emellan eller En burk ananas (1945) * Pengar – en tragikomisk saga (1946) * Hamnstad (1948) * Människors rike (1949) * Hän tanssi kesän (Hon dansade en sommar, 1951) * Göingehövdingen (1953) * För min heta ungdoms skull (1953) * Storm över Tjurö (1954) * Salka Valka (1954) * En drömmares vandring (1957) * Ryttare i blått (1959) * Ljuvlig är sommarnatten (1961) * Nils Holgerssons underbara resa (1962) ==Aiheesta muualla== * Luokka:Ruotsinsuomalaiset henkilöt Luokka:Ruotsalaiset näyttelijät Luokka:Vuonna 1911 syntyneet Luokka:Vuonna 1973 kuolleet
Oliver Gogarty

Oliver Joseph St. John Gogarty (1878–1957) oli irlantilainen runoilija, kirjailija, lääkäri, urheilija ja poliitikko. Gogarty oli opiskeluaikoinaan taitava jalkapalloilija, joka pelasi Englannissa varajäsenenä Preston North Endissä sekä Irlannissa Bohemianissa. Gogarty toimi vuosina 1922–36 Irlannin vapaavaltion senaattorina. Hänen pitämät puheet sisälsivät usein vitsailua, sanaleikkejä ja runollisia viittauksia, kuten yritys saada Phoenix Parkin feenikslintupatsas osaksi vuoden 1929 villinä elävien lintujen suojeluasetusta sekä vastine hallituksen suunnitelmalle uudistaa rahallisesti iirin kielen asemaa majoitus- ja terveyspalveluiden sijasta.Historical Debates Website. Seanad Éireann Wild Birds Protection Bill, 1929—Report. Tithe an Oireachteas. 19 August 2009. Kirjailija James Joyce sai hänestä vaikutteita Buck Mulliganin hahmolle Odysseukseen. Gogarty vaihtoi Lontoon korva-nenä- kurkkutautien erikoislääkärin työn kirjailijaksi New Yorkissa 1920–1930-lukujen aikana, jolloin hän kirjoitti runokirjan An Offering of Swans, jolla hän voitti Tailteann Games -tapahtuman kultamitalin ja jonka innoittamalla runoteoksella Tailteann Odella sai olympiapronssia Pariisin olympialaisista kirjallisuudessa. Hän jakoi pronssisijansa Charles Gonnet’n Vers le Dieu d'Olympien kanssa. thumb|right|Oliver St. John Gogartyn kunniaksi nimetty pubi Dublinissa. ==Lähteet== Luokka:Vuonna 1878 syntyneet Luokka:Vuonna 1957 kuolleet Luokka:Irlantilaiset kirjailijat Luokka:Irlantilaiset runoilijat Luokka:Irlantilaiset olympiamitalistit Luokka:Irlantilaiset poliitikot Luokka:Irlantilaiset lääkärit Luokka:Irlantilaiset jalkapalloilijat
Kōki Hirota

Kōki Hirota (; 14. helmikuuta 1878 Fukuoka – 23. joulukuuta 1948 Tokio)Hirota, Koki Portraits of Modern Japanese Historical Figures. Japanin parlamentin kirjasto. Viitattu 22.2.2020.Baron Kōki Hirota University of Virginia, School of law. Viitattu 22.2.2020. oli japanilainen diplomaatti ja poliitikko, joka toimi Japanin pääministerinä vuosina 1936–1937. Toisen maailmansodan jälkeen hänet tuomittiin kuolemaan Tokion sotarikostuomioistuimessa ja teloitettiin. Hirotan isä oli muurari, mutta hänet adoptoitiin lapsena Hirotan aatelissukuun. Hän suoritti oikeustieteellisen tutkinnon Tokion yliopistossa ja loi uransa Japanin ulkoministeriössä, jossa hänet nimitettiin 1923 Euroopan ja Amerikan osaston päälliköksi. Hirota oli Japanin lähettiläänä Alankomaissa, suurlähettiläänä Moskovassa vuosina 1928The People of the IMTFE University of Virginia, School of law. Viitattu 22.2.2020.–1932 ja ulkoministerinä Makoto Saitōn sekä Keisuke Okadan hallituksissa vuosina 1933–1936. Kun Okadan hallitus erosi helmikuun 26. päivän välikohtauksena tunnetun kiihkokansallismielisten upseerien vallankaappausyrityksen jälkeen, Hirota nimitettiin pääministeriksi maaliskuussa 1936.Hirota, Koki The Columbia Encyclopedia, Encyclopedia.com. Viitattu 22.2.2020. Hän antoi armeijan sanella hallituksensa politiikan, johon kuului varustelumenojen lisääminen, valtion voimakkaampi puuttuminen talouselämään, aggressiivisempi politiikka Kiinaa kohtaan ja Antikomintern-sopimuksen allekirjoittaminen. Hirota joutui eroamaan armeijan painostamana helmikuussa 1937. Hirota nimitettiin vuonna 1937 Japanin parlamentin ylähuoneeseen. Hän oli uudelleen ulkoministerinä Konoe Fumimaron hallituksessa vuosina 1937–1938. Hirota lähetettiin toisen maailmansodan lopulla vuonna 1945 neuvottelemaan Neuvostoliiton kanssa, jotta Neuvostoliitto ei liittyisi sotaan Japania vastaan. Sodan jälkeen hän oli yhtenä syytettynä voittajavaltioiden järjestämässä Tokion oikeudenkäynnissä. Hänet todettiin syylliseksi A-luokan sotarikoksiin ja tuomittiin ainoana siviilivirkamiehenä kuolemaan. Tuomion perusteena oli hänen pääministerikaudellaan jatkunut sota Kiinaa vastaan Mantšuriassa sekä se, että hän ei ollut ulkoministerinä puuttunut vuoden 1937 Nankingin verilöylyyn ja muihin Japanin armeijan sotarikoksiin Kiinassa. Hänet teloitettiin hirttämällä Sugamon vankilassa joulukuussa 1948. Muiden teloitettujen tavoin häntä kunnioitetaan nykyisin Yasukunin pyhäkössä. ==Lähteet== ==Aiheesta muualla== Luokka:Japanin pääministerit Luokka:Japanin ulkoministerit Luokka:Japanilaiset diplomaatit Luokka:Japanilaiset teloitetut Luokka:Sotarikoksista teloitetut Luokka:Vuonna 1878 syntyneet Luokka:Vuonna 1948 kuolleet
Beit Dagan

Beit Dagan (hepr. בֵּית דָּגָן‎, "viljan talo") on kaupunki Israelin Keski- Israelin hallintoalueella. Sen asukasluku oli vuoden 2018 lopussa 7 211\. ==Maantiede== Beit Dagan sijaitsee lähellä Tel Avivin kaupunkia. ==Historia== Beit Dagan on saanut nimensä raamatulliselta paikalta Bet-Dagon, jolla viitattiin Vanhassa testamentissa useampiin eri paikkoihin. Kaupunkina sen mainitsevat muut historalliset lähteet, kuten Eusebios. Ennen nykyisen kaupungin perustamista paikkakunta oli arabien asuttama kylä nimeltä Beit Dajan. Israelin itsenäisyyssodan sytyttyä Beit Dajanissa käytiin raskaita taisteluja juutalaisten yrittäessä turvata liikenneväylän Tel Avivista kohti Jerusalemia. Kylän arabit pakenivat kodeistaan ja kylä liitettiin sodan tuloksena Israeliin. Sen ensimmäiset juutalaiset siirtolaiset saapuivat paikalle Bulgariasta vuoden 1948 lopussa. Ensin perustetusta mošavista kehittyi nopeasti Tel Avivin kasvun mukana kaupunkialue. Se sai oman kunnallisvaltuustonsa vuonna 1953 ja vuonna 1963 siellä aloitti toimintansa Israelin ilmatieteen laitos. ==Väestö== Beit Daganin asukasluku oli vuoden 2018 lopussa 7 211. Vuonna 2002 vastaava lukema oli 4 830 ja vuonna 1968 2 680. ==Lähteet== Luokka:Israelin kaupungit
Republikaaninen puolue (Georgia)

Republikaaninen puolue (georgiaksi რესპუბლიკური პარტია, respublikuri partia) on Georgiassa toimiva liberaali puolue. Puolue perustettiin 1978 tavoitteinaan turvata ihmisoikeudet sekä itsenäinen Georgia, jossa olisi monipuoluejärjestelmä. KGB pidätti useita puolueen aktiiveja "neuvostovastaisen propagandan levittämisestä" 1980-luvun alussa ja heitä lähetettiin Siperiaan vankileireille. Ensimmäisissä vapaissa vaaleissa puolue sai kolme paikkaa Georgian parlamentissa.. Republikaanit kannattavat Georgian syvempää integraatiota EU:n ja Naton kanssa. Vuoden 2016 vaalien alla puolue irtautui Georgialainen unelma -allianssista. Syyksi silloinen puheenjohtaja David Usupashvili ilmoitti, että myös muita puolueita oli eroamassa allianssista ja republikaanit haluavat lähteä vaaleihin itsenäisenä puolueenaan.. Näissä vaaleissa puolue sai 1,55% äänistä ja menetti kaikki paikkansa parlamentissa. == Lähteet == Luokka:Liberal International Luokka:Georgian puolueet
Nowoczesna

Nowoczesna (virallisesti .Nowoczesna) on puolalainen liberaali puolue. Se kuuluu Puolan parlamentissa Eurooppalainen koalitio -allianssiin (puo. Koalicja Europejska). Puolueen perusti ekonomisti Ryszard Petru nimellä "NowoczesnaPL" (Moderni Puola) 31. toukokuuta 2015. Nimi oli kuitenkin liian lähellä jo olemassa olevaa kansalaisjärjestöä "Fundacja Nowoczesna Polska" (Moderni Puola -säätiö), joten puolueen uudeksi nimeksi tuli .Nowoczesna (moderni) elokuussa 2015. == Vaalimenestys == Ensimmäisiin parlamenttivaaleihinsa puolue osallistui vuonna 2015, jolloin se sai 28 paikkaa Sejmissa. Viimeisimmissä vaaleissa 2019 se oli mukana Europpalaisen koalition jäsenenä ja sai 8 paikkaa. Koalitio kokonaisuudessaan muodostaa Sejmin toiseksi suuremman ryhmän. Puolueen ensimmäiset eurovaalit olivat vuonna 2019, joissa se ei voittanut omia paikkoja, mutta Eurooppalainen koalitio sai 22 meppiä. == Ideologia ja näkemyksiä == Nowoczesnaa on verrattu Saksan FDP-puolueeseen puolueen myötäiltyä tämän talousliberalistisia linjoja. Puolue määrittelee itsensä vastavoimaksi ennen kaikkea Laki ja oikeus -puolueelle. Puolueohjelmassaan Nowoczesna mm.: * Vaatii maan oikeuslaitoksen korjaamista, jotta se voi asettaa poliitikkoja syytteeseen rikoksista. * Kannattaa vapaampaa taloutta ja elinkeinoelämän vähäisempää sääntelyä. * Tuomitsee syrjinnän sukupuolen, mielipiteen, seksuaalisen suuntautumisen, uskonnon ja rodun perusteella. * Pyrkii estämään isänmaallisuuden sekoittumasta nationalismiin ja ksenofobiaan. * Vaatii veronpalautusta niille, joiden ansiot jäävät köyhyysrajan alapuolelle terveysvakuutuksen maksamisen jälkeen. == Lähteet == Luokka:Puolan puolueet Luokka:Euroopan liberaalidemokraattinen puolue
Kalvitsan rautatieasema

Kalvitsan rautatieasema () on rautatieliikennepaikka Savon radalla Mikkelissä. Se avattiin liikenteelle 1. lokakuuta 1889 samaan aikaan Savon radan kanssa, ja se sijaitsi Mikkelin maalaiskunnan alueella lähellä Haukivuoren rajaa. Asemarakennus rakennettiin vuosina 1887–1889 Oulun radan pysäkin tyyppipiirustusten mukaan. Sitä laajennettiin 1908 alkuperäistä rakennustapaa noudattaen. Rakennuksen ulkoasu on säilynyt hyvin. Kalvitsa muutettiin miehittämättömäksi 1973, ja makasiinirakennus paloi 1970-luvun lopulla. Henkilöliikenne lakkautettiin 29. toukokuuta 1983. Asemarakennus siirtyi Senaatti-kiinteistöille 2007 ja sitä kautta myyntiin. Kalvitsan asema toimii nykyään museokahvilana kesäisin ja tapahtumien aikana ja lisäksi aseman tiloissa toimii yleinen sauna. == Lähteet == Luokka:Mikkelin maalaiskunta Luokka:Mikkelin rautatieliikennepaikat Luokka:Suomen 1880-luvulla rakennetut rautatieliikennepaikat
Ture Reinhold Nordenstreng

Ture Reinhold Nordenstreng (9. tammikuuta 1811 Rantasalmi – 28. toukokuuta 1880 Helsinki) oli Venäjän keisarillisessa armeijassa palvellut suomalainen kenraalimajuri.(Viitattu 22.2.2020) Nordenstrengin vanhemmat olivat hovineuvos Anders Kristoffer Nordenstreng ja Jakobina Elisabet Telén. Kenraaliluutnantti Hjalmar Sebastian Nordenstreng oli hänen veljensä. Ture Reinhold Nordenstreng tuli oppilaaksi Haminan kadettikouluun 1826, valmistui kurssinsa priimuksena ja määrättiin vänrikkinä palvelukseen Henkivartioväen Preobraženskojen rykmenttiin Pietariin 1831. Hänet ylennettiin aliluutnantiksi 1833 ja luutnantiksi 1835. Pietarin sota-akatemian kurssin Nordenstreng suoritti 1835–1836 ja vuonna 1837 hänet määrättiin alikapteenina yleisesikuntaan. Nordenstreng ylennettiin kapteeniksi 1839 ja komennettiin 1840 majoitusmestariksi 15. jalkaväkidivisioonaan ja 1842 vastaavaan tehtävään 14. jalkaväkidivisioonaan. Hänet ylennettiin everstiluutnantiksi 1844 ja siirrettiin majoitusmestariksi 5. jalkaväkidivisioonaan. Vuosina 1840–1845 Nordenstreng osallistui sotatoimiin kaukasialaisia vuoristoheimoja vastaan. Vuonna 1849 Nordenstreng komennettiin palvelukseen Kaunasiin Liettuaan. Samana vuonna hän kunnostautui Unkarin vallankumouksen yhteydessä ja ylennettiin everstiksi. Vuonna 1850 hänet määrättiin Kaunasin linnoituspiirin päälliköksi, mutta siirrettiin jo seuraavana vuonna 4. jalkaväkiarmeijakunnan ylimajoitusmestariksi. Vuosina 1853–1855 Nordenstreng osallistui Krimin sotaan, haavoittuen 1854 Sevastopolin taistelussa. Vuonna 1855 hänet siirrettiin kenraalimajuriksi ylennettynä Azovin jalkaväkirykmentin komentajaksi, mutta haavoittumisen takia sairastuttuaan hän sai eron sotapalveluksesta 1857. Helsinkiin muuttanut Nordenstreng osallistui muun muassa Ruotsalaisen teatterin toimintaan ja lahjoitti huomattavan summan Suomen Keisarilliselle Aleksanterin Yliopistolle Nordenstreng-stipendirahaston perustamiseksi. ==Lähteet== Luokka:Suomalaiset kenraalit Luokka: Suomalaiset lahjoittajat Luokka:Vuonna 1811 syntyneet Luokka:Vuonna 1880 kuolleet
Fredrik von Knorring

Fredrik von Knorring (13. helmikuuta 1824 – 1896) oli Venäjän keisarillisessa armeijassa palvellut suomalainen kenraalimajuri. (Viitattu 22.2.2020) Von Knorringin isä oli majuri Gustaf Adolf von Knorring ja puoliso vuodesta 1855 Olga Svaritskaja-Svarik. Kenraalimajuri Nikolai von Knorring oli hänen veljensä. Fredrik von Knorring otettiin tykkimieheksi 18. tykistöprikaatiin vuonna 1843, ylennettiin junkkariksi samana vuonna ja siirrettiin vänrikkinä 19. tykistöprikaatiin vuonna 1846. Von Knorring osallistui sotaan kaukasialaisia vuoristoheimoja vastaan 1848–1859. Hänet ylennettiin aliluutnantiksi 1849, luutnantiksi 1852 ja alikapteeniksi 1857. Von Knorring siirrettiin 21. tykistöprikaatin reservipatteriin vuonna 1859 ja ylennettiin samana vuonna kapteeniksi. Vuonna 1861 hänet komennettiin Kaukasian linnoitustykistöön ja vuonna 1863 määrättiin 21. tykistöprikaatin reservipatterin päälliköksi. 40. tykistöprikaatin kevyen patterin päällikkö hänestä tuli 1864, everstiluutnantiksi hänet ylennettiin samana vuonna. Von Knorring erosi sotapalveluksesta 1867, mutta palasi palvelukseen 1869, jolloin hänet määrättiin H.K.K. Suuriruhtinas Pavel Aleksandrovitšin jalkaväkirykmenttiin. Everstiksi 1881 ylennettynä hänet nimitettiin Jekaterinodarin sotilaspiirin käskynhaltijaksi Kaukasiaan, eron tehtävästä hän sai 1885 ja eron sotapalveluksesta kenraalimajurina lokakuussa 1887. Von Knorringille myönnettiin Jekaterinodarin alueen kunniarauhantuomarin arvonimi tammikuussa 1888. ==Lähteet== Luokka:Suomalaiset kenraalit Luokka:Vuonna 1824 syntyneet Luokka:Vuonna 1896 kuolleet
Nikolai von Knorring

Nikolai von Knorring (21. joulukuuta 1827 – 29. heinäkuuta 1895 Pietari, Venäjän keisarikunta ) oli Venäjän keisarillisessa armeijassa palvellut suomalainen kenraalimajuri.(Viitattu 22.2.2020) Von Knorringin isä oli majuri Gustaf Adolf von Knorring ja ensimmäinen puoliso vuodesta 1848 Iranda Platonovna Mallejeva (k. 1871), toinen Maria Semenovna Gvosdova (k. 1881) ja kolmas vuodesta 1882 Glafira Paulovna Kovaleva. Kenraalimajuri Fredrik von Knorring oli hänen veljensä. Nikolai von Knorring valmistui Moskovan kadettikoulusta ja määrättiin vänrikkinä Vjatkan linnoituspataljoonaan Itä- Venäjälle vuonna 1847. Hänet komennettiin vuonna 1849 Nižni Novgorodiin jalkaväkirykmentin reservipataljoonaan, josta hän kuitenkin palasi Vjatkan linnoituspataljoonaan seuraavan vuoden alussa. Hänet ylennettiin aliluutnantiksi vuonna 1851 ja määrättiin Bugulman invalidikomennuskunnan päälliköksi vuonna 1852. Luutnantiksi vuonna 1854 ylennettynä von Knorring määrättiin vuonna 1855 ensin adjutantiksi 11. linjapataljoonaan Orenburgiin 1855 ja sitten pataljoonan rahastonhoitajaksi. Hänet ylennettiin alikapteeniksi vuonna 1859 ja kapteeniksi vuonna 1864, jolloin hänestä tuli Samaran kuvernementin sotilaskäskynhaltijan kanslian päällikkö. Vuonna 1867 hänet nimitettiin 9. Orenburgin linjapataljoonan komentajaksi, mutta määrättiin samana vuonna majuriksi ylennettynä Kiovan sotasairaalan tarkastajaksi. Everstiluutnantiksi von Knorring ylennettiin vuonna 1872. Vuonna 1874 hänet määrättiin Ukrainaan Nežinin alueen sotilaskäskynhaltijaksi ja vuonna 1879 sotasairaaloiden pääkomitean esittelijän vanhemmaksi adjutantiksi. Everstin arvon von Knorring sai samana vuonna. Hänet nimitettiin vuonna 1887 sotasairaaloiden pääkomitean sihteeriksi ja ylennettiin kenraalimajuriksi vuonna 1892. Eron sotapalveluksesta hän sai maaliskuussa 1895. ==Lähteet== Luokka:Suomalaiset kenraalit Luokka:Vuonna 1827 syntyneet Luokka:Vuonna 1895 kuolleet
Gustaf Christian Knorring

Gustaf Christian Knorring (9. maaliskuuta 1831 Pietari – 16. helmikuuta 1895, Venäjän keisarikunta) oli Venäjän keisarillisessa armeijassa palvellut suomalainen kenraalimajuri.(Viitattu 22.2.2020) Knorringin vanhemmat olivat heraldikko, pietarilainen vaakunataiteilija Johan Gustaf Knorring (1801-1846) ja Friederike Louise Fehrmann (1806-1875), joka oli pietarilaisen maalarimestari Johan Christian Fehrmannin tytär. Kenraalimajuri Nikolai Johan Ferdinand Knorring (1836-1871) oli hänen nuorempi veljensä. Muita veljeksiä olivat Carl Constantin Knorring (1833-1834), Otto-Fredrik Knorring (1834-1882) ja Baltian rautateiden asemapäällikkö Alexander Rudolf Knorring (1844-1882). Hänen puolisonsa oli Alexandra Kohanova (s. 1836). Heille syntyi tytär Alexandra vuonna 1871. Gustaf Christian Knorring tuli aliupseeriksi 10. suomenmaalaiseen linjapataljoonaan vuonna 1851, josta hänet komennettiin samana vuonna oppilaaksi Helsingin junkkarikouluun. Sen suoritettuaan hänet ylennettiin vänrikiksi ja määrättiin H.K.K. Württembergin prinssi Eugenin krenatöörijääkärirykmenttiin vuonna 1854. Rykmentin pataljoonan adjutantiksi hänet nimitettiin vuonna 1855, jolloin hänet myös ylennettiin aliluutnantiksi. Seuraavana vuonna Knorring siirrettiin luutnanttina Henkivartioväen 1. Jekaterinoslavlin krenatöörijääkärirykmenttiin. Majuriksi hänet ylennettiin vuonna 1863 ja everstiluutnantiksi vuonna 1868. Knorring siirrettiin 2. Rostovin, H.K.K. Hollannin prinssi Frederikin krenatöörijääkärirykmenttiin vuonna 1869. Erottuaan sotapalveluksesta everstinä syyskuussa 1876 hän palasi seuraavan vuoden huhtikuussa palvelukseen, jolloin hänet määrättiin Moskovan sotilaspiirin paikallisjoukkojen esikuntaan. Knorring siirrettiin Moskovan paikallisrykmenttiin seuraavana vuonna ja 129. reservijalkaväkipataljoonan komentajaksi vuonna 1878. Hän tuli samana vuonna ensin 43. reservijalkaväkipataljoonan komentajaksi ja sitten 78. reservijalkaväkipataljoonan komentajaksi. Eron sotapalveluksesta hän sai kenraalimajurina huhtikuussa 1883. ==Lähteet== Luokka:Suomalaiset kenraalit Luokka:Vuonna 1831 syntyneet Luokka:Vuonna 1895 kuolleet
Nikolai Johan Ferdinand Knorring

Nikolai Johan Ferdinand Knorring (7. elokuuta 1836 Pietari, Venäjän keisarikunta – 13. maaliskuuta 1905 Nizza, Ranskan kolmas tasavalta) oli Venäjän keisarillisessa armeijassa palvellut suomalainen kenraalimajuri. (Viitattu 22.2.2020) Knorringin vanhemmat olivat heraldikko, pietarilainen vaakunataiteilija Johan Gustaf Knorring (1801-1846) ja Friederike Louise Fehrmann (1806-1875), joka oli pietarilaisen maalarimestari Johan Christian Fehrmannin tytär. Kenraalimajuri Gustaf Christian Knorring oli hänen vanhempi veljensä. Muita veljeksiä olivat Carl Constantin Knorring (1833-1834), Otto- Fredrik Knorring (1834-1882) ja Baltian rautateiden asemapäällikkö Alexander Rudolf Knorring (1844-1882). Hänen puolisonsa vuodesta 1871 oli Jevdokija Gerasimovna Nikiforova (s. 1845), joka oli kauppias Gerasim Nikiforovin ja Agrafina Mihailovan tytär. Heille syntyi kymmenen lasta, joista neljä kuoli pikkulapsina: * Nikolai (s. 1872), 2. Konstantinovin sotilasoppilaitoksen junkkeri, 118. Suiškin jalkaväkirykmentin aliluutnantti vuonna 1892-1893, luutnantti vuonna 1896-1897. Erosi palveluksesta vuonna 1898. * Vera (s. 1873); * Sergei (s. 1874); * Eugen (1876-1876), kuoli sylilapsena; * Constantin (s. 1877) pääesikunnan kartografisen koulun sotilastopografisen osaston oppilas, sotilastopografisen osaston nuorempi kaivertaja, kuvernementinsihteerin arvo 1916. * Vasili (1880-1880); kuoli sylilapsena * Vladimir (1881-1884); kuoli lapsena * Nadežda (1882-1916?); * Jevdokija (s. 1885) * Vladimir (1887-1887); kuoli sylilapsena Nikolai Johan Ferdinand Knorring valmistui aliupseeriksi 2. Pietarin sotaopistosta ja määrättiin henkivartioväen Jekaterinoslavlin krenatöörirykmenttiin vuonna 1854. Hänet ylennettiin vänrikiksi vuonna 1856, aliluutnantiksi vuonna 1863 ja luutnantiksi vuonna 1864, jolloin hän myös tuli palvelukseen Henkivartioväen suomenmaalaiseen rykmenttiin. Knorring ylennettiin alikapteeniksi vuonna 1870 ja kapteeniksi vuonna 1876. Turkin sodan alettua Knorring komennettiin Bulgarian hallituksen palvelukseen vuonna 1877 ja ylennettiin vuonna 1878 everstiksi. Hän palasi takaisin rykmenttiinsä vuonna 1879. Sieltä Knorring siirrettiin vuonna 1886 Henkivartioväen Pavlovskin rykmenttiin ja edelleen 118. Suiskin jalkaväkirykmentin komentajaksi vuonna 1888. Hän sai eron sotapalveluksesta kenraalimajurina elokuussa 1894. ==Lähteet== Luokka:Suomalaiset kenraalit Luokka:Vuonna 1836 syntyneet Luokka:Vuonna 1905 kuolleet
Kosti Vehanen (toimittaja)

Konstantin (Kosti) Vehanen (3. syyskuuta 1858 Taivassalo – 2. lokakuuta 1887 Turku) oli suomalainen opettaja, toimittaja ja valtiopäivämies. Vehasen vanhemmat olivat säterinomistaja Adolf Simonpoika Vuorenpää ja Gustava Jaakontytär. Hän oli käynyt lukkarinkoulua eikä osannut ruotsia. Vehanen pääsi ylioppilaaksi Helsingin ruotsalaisen normaalilyseon suomalaisesta osastosta vuonna 1876. Hän opiskeli Helsingin yliopiston historiallis- kielitieteellisessä osastossa ja valmistui filosofian kandidaatiksi vuonna 1880. Vehanen työskenteli latinan ja kreikan opettajana Turun suomalaisessa yksityislyseossa vuodesta 1881. Hän toimitti sanomalehti Auraa ja oli sen vastaava toimittaja vuosina 1882–1884. Vehanen suoritti lakitieteiden kandidaatintutkinnon vuonna 1886 ja työskenteli Auran päätoimittajana vuosina 1886–1887. Vehanen oli innokas fennomaani. Hän kuului Turun suomalaiseen seuraan ja työväenyhdistykseen. Vehanen valittiin talonpoikaissäädyn edustajaksi vuoden 1885 valtiopäiville Vehmaan tuomiokunnasta. ==Lähteet== Luokka:Suomalaiset opettajat Luokka:Suomalaiset päätoimittajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1858 syntyneet Luokka:Vuonna 1887 kuolleet
Oskar Fredrik Borg

Oskar Fredrik Borg (28. joulukuuta 1847 Uusikaarlepyy – 28. huhtikuuta 1907 Sortavala) oli suomalainen opettaja, toimittaja ja seminaarinjohtaja. Borgin vanhemmat olivat kirkkoherra Gabriel Borg ja Katarina Juliana Haartman. Hän pääsi ylioppilaaksi Hämeenlinnan lukiosta vuonna 1866, opiskeli Helsingin yliopiston historiallis-kielitieteellisessä tiedekunnassa ja valmistui filosofian kandidaatiksi vuonna 1872. Borg vihittiin maisteriksi vuonna 1873. Borg työskenteli alkeiskoulujen opettajana Hämeenlinnassa ja Turussa, Turun ruotsalaisen lyseon latinan ja ruotsin kielen opettajana vuosina 1875–1885, Turun ja Porin läänin kansakoulujen tarkastaja vuosina 1885–1897 ja Sortavalan seminaarin johtajana vuodesta 1897. Jälkimmäisestä tehtävästä hän sai kanslianeuvoksen arvon. Borg oli turkulaisen Aura-lehden päätoimittaja vuosina 1880–1881, 1884–1885 ja 1887 sekä Kansakoulun Lehden toimittaja vuosina 1888–1892. Hän toimi Turun kansankirjaston hoitajana vuosina 1878–1885. Borgin poikia olivat lehtori, toimittaja, kansanedustaja Väinö Kivilinna ja opettaja, Suomen metsästäjäliiton sihteeri ja tietokirjailija Martti Kivilinna.Aikalaiskirja 1934. ==Lähteet== Luokka:Suomalaiset opettajat Luokka:Suomalaiset päätoimittajat Luokka:Vuonna 1847 syntyneet Luokka:Vuonna 1907 kuolleet
Jean Jacoby

Jean Lucien Nicolas Jacoby (26. maaliskuuta 1891 Luxemburg – 9. syyskuuta 1936 Mulhouse, Ranska) oli luxemburgilainen taiteilija ja olympiavoittaja. Hän myös ainoa henkilö, joka on voittanut kaksi kultamitalia olympialaisten taidelajeissa. Jaboby osallistui olympialaisten taidelajeihin neljissä olympialaisissa. Pariisissa 1924 hän voitti maalaustaiteen olympiakultaa teoksella Corner, Départ ja Rugby. Neljä vuotta myöhemmin Amsterdamissa 1928 hän osallistui sekä piirrosten että maalausten sarjaan useilla eri teoksilla. Jacoby voitti piirrosten olympiakultaa teoksella Rugby. Jacoby osallistui vielä Los Angelesin ja Berliinin olympialaisiin usealla eri teoksella eri sarjoissa, mutta ei saavuttanut enää olympiamitaleja. Los Angelesissa hänen teoksensa Before the Goal ja Berliinissä Abfahrtslauf saivat kunniamaininnan. Jacoby kuoli syyskuussa 1936 sydänkohtaukseen. Urheilulajit esiintyivät usein Jacobyn teoksissa, joista tunnettuja ovat olympiateosten ohella myös Helsingin olympialaisiin suunnitellut luxemburgilaiset postimerkit. ==Lähteet== Luokka:Luxemburgilaiset taiteilijat Luokka:Luxemburgilaiset olympiavoittajat Luokka:Vuonna 1891 syntyneet Luokka:Vuonna 1936 kuolleet
Luettelo Vilho Lammen teoksista

Luettelo Vilho Lammen teoksista sisältää Vilho Lammen maalauksia ja piirustuksia. Luettelon teokset ovat kronologisessa järjestyksessä niiden teokoajan mukaan. 14 vuotta kestäneen uransa aikana 37-vuotiaana kuolleen Vilho Lammen tuotannon on arvioitu käsittävän yli 550 teosta. Suurin kokoelma teoksia on Oulun taidemuseossa. Kansallisgalleriassa on 13 teosta. Vilho Lampi -museossa Limingassa on noin 30 teosta, sekä kokoelma Lammen esineistöä. Teoksia on myös yksityiskokoelmissa ja Kalevan taidekokoelmassa. Turun taidemuseossa on yksi, sekä Helsingin taidemuseon Bäcksbackan kokoelmassa yksi Vilho Lammen teos. == Luettelo == Nimi Kuva Maalausvuosi Koko Sijaintipaikka Avain-asetelma 1922 28x33 cm Yksityiskokoelma Paateron poika Limingasta 1924 45x30 cm Yksityiskokoelma Piirustuksia 1924 12x10 cm Yksityiskokoelma Herätyskello-asetelma 1926 40x30 cm Yksityiskokoelma Maalaismaisema 1928 30x40 cm Yksityiskokoelma Kylänäkymä 1928 28x29 cm Yksityiskokoelma Perunankuorija 1928 80x75 cm Yksityiskokoelma Tuoli 1928 60x55,5 cm Yksityiskokoelma Maalaismaisema 1929 54x65 cm Yksityiskokoelma Ruhmu-Jussi 1929 105 x 102 cm Yksityiskokoelma Talvimaisema Liminganjoelta 1929 50x95 cm Yksityiskokoelma Viljamakasiini 1929 74x81 cm Oulun taidemuseo Mietiskelijä 1929 101,50x87,50 cm Ateneum PokkasakkiVilho Lampi Ilmari Vapaavuoro Uusi Suomi (12 kuvaa) 1929 117 × 126 cm Oulun taidemuseo Kaktus ikkunan ääressä 1930 33,5x22.5 cm Yksityiskokoelma Iankaikkinen ikävä 1930 35 × 49 cm Oulun taidemuseo Viinankeittäjät Viinankeittäjät Oulun taidemuseo 1930 136 × 164 cm Oulun taidemuseo Hevoshuijarit 1930 187 × 136 cm Aineen taidemuseo Sianhirtto 1930 101 × 107 cm Yksityiskokoelma Mestaaja 1930 91,5 × 91,5 cm Oulun taidemuseo Itsemurhaaja noin 1930 Aineen taidemuseo Siltatanssit 1930 82 × 96 cm Ateneum Pitäjän keisari 50px 1930 108 × 104 cm Vilho Lampi -museo OmakuvaOmakuva Rauman taidemuseo 1930 149 x 84 cm Yksityiskokoelma Yö Retuperällä 1930 47 × 61 cm Yksityiskokoelma Ikkuna Pariisista 1931 61 × 48 cm Vilho Lampi -museo Sininen ämpäri 50px 1931 69,5 × 56 cm Sanomalehti Kaleva Omakuva 1932 81,5 × 54 cm Turun taidemuseo Tyttö ja kissa 1932 Yksityiskokoelma Maija ja ruusu 1932 72 × 56 cm Oulun taidemuseo Ruma tyttö 1933 47x39 cm Yksityiskokoelma Omakuva 1933 69 x 50 cm Yksityiskokoelma Omakuva 1933 46x36.5 cm Ateneum Asetelma 1933 44,50 × 51,00 cm Ateneum Tyttö jään reunalla (Lapsifantasia) Pohjoisia tarinoita ja tekijöitä taidemuseossa Media Oulu 1933 36,5 × 47 cm Yksityiskokoelma Gramofoni 1933 Tampereen nykytaiteen museo Liminganjoki 1934 44 × 62,5 cm Helsingin kaupungin taidemuseo Poutalan sillalta 1934 40 x 49 cm Yksityiskokoelma RaitaRaita Ateneum 1934 44 × 62 cm Ateneum Omakuva 1934 43 × 65,5 cm Vilho Lampi -museo Äidin haudalla 1934 197 × 137 cm Oulun taidemuseo Saunan kattoSaunan katto Ateneum 1935 55 × 69 cm Ateneum == Lähteet == == Aiheesta muualla == * * Luokka:Vilho Lampi
Olesa de Montserrat

Olesa de Montserrat on kunta Barcelonan maakunnassa Katalonian itsehallintoalueella Espanjan koillisosassa. == Maantiede ja ilmasto == Olesa de Montserrat sijaitsee Barcelonan maakunnan sisämaassa noin 30 kilometriä Barcelonan keskustasta luoteeseen. Köppenin ilmastoluokituksessa Olesa de Montserrat kuuluu vyöhykkeeseen Cfa eli subtrooppiseen kosteaan ilmastovyöhykkeeseen. Vuotuinen keskilämpötila on 15,9 °C ja sademäärä 589 millimetriä. Heinä- ja elokuun keskilämpötila on 23,8 °C ja tammikuun 8,7 °C. == Väestönkehitys == Olesa de Montserratin väkiluku kasvoi ripeää tahtia aina 2010-luvun alkuun: vuonna 2012 virallinen väkiluku oli noin 24 000\. Sen jälkeen väkiluku aleni pari prosenttia, kunnes vuosikymmenen lopulla alkoi uusi kasvuvaihe. == Talous ja liikenne == Olesa de Montserrat tunnetaan tekstiiliteollisuudestaan ja oliiviöljytuotannostaan. Paikkakunnan tapahtumista merkittävin on pääsiäisnäytelmä La Pasión de Olesa de Montserrat, jonka historia alkaa vuodesta 1538. Olesa de Montserrat on kytketty Barcelonan metropolialueen liikennejärjestelmään, jossa raideliikennettä hoitaa Ferrocarriles de la Generalidad de Cataluña. Olesan rautatieasema on nimeltään Estación de Olesa de Montserrat. == Lähteet == == Aiheesta muualla == *Olesa de Montserrat, Barcelona, Spain — Sunrise, Sunset, and Daylength Luokka:Barcelonan kunnat
Kurkisto

Kurkisto on noin seitsemäntoista hehtaarin laajuinen järvi Kirkkonummen pohjoisosassa. Se on varsin rehevä, vähähumuksinen ja saareton. Kurkiston tila on arvioitu hyväksi. Ympäristössä on metsää, peltoaukeita ja asutusta. Kurkiston läheisyydessä on useita järviä ja lampia: etelässä Särkijärvi ja Tampaja, lännessä Hepari, pohjoisessa Kaljärvi ja idässä Haapajärvi. Kurkiston etäisyys Kirkkonummen keskustasta on noin neljätoista kilometriä pohjoiseen; etäisyys Helsingin keskustasta on noin 30 kilometriä länsiluoteeseen. Kirkkonummen pohjoisin taajama, Veikkola, sijaitsee välittömästi Kurkiston pohjoispuolella. == Lähteet == Luokka:Kirkkonummen järvet Luokka:Mankinjoen vesistö
Larry Tesler

Lawrence Gordon Tesler (24. huhtikuuta 1945 Bronx, New York, New York, Yhdysvallat – 16. helmikuuta 2020 Portola Valley, Kalifornia, Yhdysvallat) oli yhdysvaltalainen tietoteknologian kehittäjä, joka työskenteli ihmisen ja tietokoneen vuorovaikutuksen parissa. Teslerin työnantajia olivat Xerox PARC, Apple, Amazon ja Yahoo! PARC-tutkimuskeskuksessa Teslerin työhön kuului Smalltalk, ensimmäinen dynaaminen oliokeskeinen ohjelmointikieli, ja Gypsy, ensimmäinen tekstinkäsittelyohjelma, jolla oli graafinen käyttöliittymä Xerox Alto - tietokoneelle. Tesler kehitti yhdessä kollegansa Tim Mottin kanssa idean kopioi ja liitä -toiminnosta ja ajatuksen käyttäjävirheistä riippumattomasta (modeless) ohjelmistosta. Ollessaan Applen palveluksessa Tesler kehitti Apple Lisa -tietokonemallia ja Apple Newton -sovellusta sekä osallistui Pascal-kielestä johdetun objektiorientoituneen Object Pascalin kehittämiseen ja sen käyttämiseen sovellusohjelmoinnin työvälinesarjoissa, mukaan lukien MacApp. == Aiheesta muualla == * Larry Teslerin kotisivu * Larry Teslerin muistokirjoitus Helsingin Sanomissa Luokka:Yhdysvaltalaiset tietojenkäsittelytieteilijät Luokka:Yhdysvaltalaiset ohjelmoijat Luokka:Vuonna 1945 syntyneet Luokka:Vuonna 2020 kuolleet
Cesare Cantù

Cesare Cantù (1804 Brivio − 1895 Milano, ItaliaCesare Cantu Treccani, viitattu 22.2.2020) oli italialainen historioitsija ja kirjailija. Hän tuli 1823 italian kielen ja kirjallisuuden opettajaksi Sondrioon, 1827 Comoon ja 1832 Milanoon. Hän tuli tunnetuksi runoteoksellaan Algiso e la lega lombarda (1828) ja historianteoksellaan Storia della città e della diocesi di Como (1829). Teoksessaan La Lombardia nel secolo XVII, commento storico ai Promessi Sposi di A. Manzoni (Milano, 1832) esittämiensä ajatusten vuoksi Cantù joutui 13 kuukaudeksi vankeuteen. Vankilassa hän kirjoitti historiallisen romaaninsa Margherita Pusterla (julkaistu 1837), joka kuvaa vankilan elämää.Cantù, Cesare, Tietosanakirja osa 1, palsta 1476, Tietosanakirja Osakeyhtiö 1909 Cantùn maine perustuu pääasiallisesti hänen yleistä historiaa käsittelevään teokseensa Storia universale (35 nid., Torino 1837). Se on kirjoitettu etupäässä saksalaisten ja ranskalaisten lähteiden mukaan ja kirkolliseen henkeen, mutta on ensimmäinen laatuaan Italiassa. Se tuotti tekijälleen taloudellisen riippumattomuuden. Toisessa pääteoksessaan Storia degli Italiani (Torino 1854) Cantù vaati italialaista valtiosopimusta Itävallan ja paavin kanssa. Cantù on kirjoittanut useita muitakin suppeahkoja historiallisia teoksia sekä Italian kirjallisuushistorian Storia della letteratura italiana (Firenze, 1865). Suuren suosion saavuttivat Cantùn nuorison- ja kansankirjaset. Cantù on kirjoittanut runojakin, jotka ilmestyivät kokoelmana Firenzessä 1870. == Lähteet == ==Aiheesta muualla== Luokka:Italialaiset historioitsijat Luokka:Italialaiset kirjailijat Luokka:Vuonna 1804 syntyneet Luokka:Vuonna 1895 kuolleet
Walker Buehler

Walker Anthony Buehler (s. 28. heinäkuuta 1994) on yhdysvaltalainen baseballpelaaja, pelipaikaltaan syöttäjä, joka edustaa Major League Baseball (MLB) -sarjan Los Angeles Dodgersia. Dodgers varasi hänet MLB:n vuoden 2015 varaustilaisuudessa 24. pelaajana. Hän teki MLB-debyyttinsä vuonna 2017. Buehler valittiin kaudella 2019 ensimmäistä kertaa MLB:n tähdistöotteluun. ==Lähteet== ==Aiheesta muualla== * Walker Buehler MLB.comissa Luokka:Vuonna 1994 syntyneet Luokka:Yhdysvaltalaiset baseballpelaajat Luokka:Elävät henkilöt
Kevin Punter

Kevin Xavier Punter jr. (s. 25. kesäkuuta 1993 Bronx, New York) on yhdysvaltalainen koripalloilija, jolla on myös Serbian kansalaisuus. Punter on voittanut urallaan muun muassa Mestarien liigan mestaruuden vuosina 2018 ja 2019 ollen kilpailun historian ensimmäinen kaksinkertainen voittaja. Vuonna 2019 hänet valittiin myös Mestarien liigan finaaliturnauksen arvokkaimmaksi pelaajaksi ja tähdistöviisikkoon. Vuonna 2018 Punter voitti Kreikan cup- mestaruuden. == Ura == Punter pelasi Tennesseen yliopistossa vuosina 2014–2016. Jälkimmäisellä kaudellaan hänet valittiin konferenssinsa kakkostähdistöviisikkoon.College Basketball at Sports-Reference.com Punteria ei varattu NBA:n kesän 2016 varaustilaisuudessa. Hän siirtyi ammattilaiseksi Eurooppaan pelaten kahdella seuraavalla kaudella Kreikassa, Belgiassa ja Puolassa. Helmikuussa 2018 Punter siirtyi kreikkalaisseura AEK Ateenaanhttps://www.eurohoops.net/en/fiba-champions-league/614530/aek-signed- kevin-punter/. Hän voitti seurassa ensin Kreikan cup-mestaruuden ja kauden lopulla Mestarien liigan mestaruuden. Mestarien liigan loppuottelussa Punter heitti 16 pistettä.http://www.championsleague.basketball/17-18/news/aek-reach- century-mark-take-down-as-monaco-in-front-of-packed-oakaBasketball- Reference.comEuroliiga Kauden 2018–2019 Punter pelasi italialaisessa Virtus Bolognassa joka myös voitti Mestarien liigan mestaruuden. Tällä kertaa Punter teki loppuottelussa 27 pistettä. Hänet valittiin Mestarien liigan tähdistöviisikkoon ja loppuotteluturnauksen arvokkaimmaksi pelaajaksi.http://www.championsleague.basketball/18-19/videos/Finals-MVP- Kevin-Punter-26-PTS-7-REB-led-Segafredo-Virtus-Bologna-to-the-BCL-2018/ Syksystä 2019 alkaen Punter on pelannut Kreikassa ja Serbiassa, kansallisten sarjojen ohella myös yksityistä Euroliigaa. Hän siirtyi serbialaisjoukkue KK Crvena zvezdaan joulukuussa 2019, ja kahta kuukautta myöhemmin hänelle myönnettiin maan kansalaisuushttp://kkcrvenazvezda.rs/2019/12/27/amerikanac- panter-i-zvanicno-pojacao-crvenu- zvezdu/https://www.b92.net/sport/komentari.php?nav_id=1653320https://www.novosti.rs/vesti/sport.295.html:846862-Panteru- srpski-pasos-Zvezda-bez-Perperoglua-napada-Zuckovu-levicu. == Lähteet == * Profiili Euroliiga * Kevin Punter International Stats Basketball-Reference.com * Kevin Punter College Stats College Basketball at Sports-Reference.com * Profiili Tennesseen yliopisto === Viitteet === == Aiheesta muualla == * Kevin Punter Basketball Player Profile eurobasket.com Luokka:Yhdysvaltalaiset koripalloilijat Luokka:Serbialaiset koripalloilijat Luokka:Vuonna 1993 syntyneet Luokka:Elävät henkilöt
Klemetti (Kirkkonummi)

Klemetti on noin neljän ja puolen hehtaarin laajuinen saareton metsäjärvi Kirkkonummen pohjoisosassa. Klemetin tila on arvioitu hyväksi. Klemetin ympäristö on järvisyydeltään runsas. Lännen suunnassa lähimpiä järviä ovat Kaljärvi ja Haapajärvi. Parin kilometrin päässä koillisessa on kahden pienen järven kokonaisuus nimeltään Pikaraiset (Pikaraiset (pohjoinen) ja Pikaraiset (eteläinen)). Klemetin vedet laskevat itään Hauklampeen ja edelleen Loojärven kautta Espoonlahteen. Klemetin etäisyys Kirkkonummen keskustasta on noin viisitoista kilometriä pohjoiseen; etäisyys Helsingin keskustasta on noin 28 kilometriä länsiluoteeseen. Kirkkonummen pohjoisin taajama, Veikkola, sijaitsee välittömästi Klemetin pohjoispuolella. Klemetti (81.057.1.016) kuuluu Mankinjoen valuma-alueeseen (81.057), joka on kolmannen jakovaiheen vesistöalue Suomenlahden rannikkoalueen (81) päävesistössä. Klemetti on Mankinjoen valuma-alueen läntisiä vakavesiä. == Lähteet == Luokka:Kirkkonummen järvet Luokka:Mankinjoen vesistö